130 
i en median Del (im) og en distal Del (td). I den distale Del 
findes et ganske lille Spirakel (sp). Pleurernes Midte er ret dybt 
indsænket som en Grube, hvis indvendige Side er Fæstested for 
Muskler. Abdomen har sin største Bredde og Tykkelse i tredje og 
fjerde Segment, og herfra afsmalner den baade fremefter og bagtil. 
Første og sjette Abdominalsegment er lige store og omtrent saa store 
som sidste Thorakalsegment. Syvende Abdominalsegment er derimod 
noget mindre. Ottende Abdominalsegment er meget ejendommeligt: kun 
Sternitdelen er blød og normalt dannet; men de øvrige Segmentdele er 
bagtil brat afskaarne og tilsammen formede som en cirkelrund, flad Skaal 
(Fig.4 og 7), hvis Diameter kun er lidet mindre end syvende Segments. 
Skaalen er sammensat af seks, tæt sammenstødende Stykker, nemlig 
to Par, der udgør det meste af Skaalen og er nogenlunde ens- 
byggede, dog at det øvre Par er lidt større end det nedre, samt af 
et meget mindre tredje Par, som er trekantede og indskudte i 
Randen mellem det øvre og det nedre Stykke. Skaalen er paa Over- 
fladen ganske dækket med smaa, vorteformede Kirtler og i Kanten 
forsynet med en tæt Børstebesætning. Det niende Segment (abs! 
Fig.4 og 7) er kun udviklet som en lille Analvorte. Hele Bag- 
kroppen bæres krummet og stærkt opadbøjet (Fig. 4). 
Brystfødderne er korte, men kraftige, af samme Type og Længde 
og alle opadkrummede (Fig. 4). Leddenes Antal er reduceret til 
fire i hvert af de tre Par Lemmer (Fig. 8). Basalleddet er fyldigt 
og blødhudet (pe! Fig. 8); haard Kitin er kun udviklet i en meget 
smal Bøjle om Leddets opadvendende Halvdel paa Grænsen mod 
næstinderste Led (peb Fig. 8) samt i en fin Liste (pel Fig. 8) fra 
Bøjlens Top langs Midten af Leddets opadvendte Overflade. Leddets 
Diameter er omtrent lig Halvdelen af hele Benets Længde; men 
dets Højde er knap ”/5 saa stor. Næstinderste Led (pe" Fig. 8) 
. er glat, ret stærkt kitiniseret og har en bestemt Form. Mod inderste 
Led er det skraat afskaaret ovenfra nedefter og udefter; og mod 
Ledhuden, der forener det med næstyderste Led, er det kileformet 
tilskærpet.  Næstyderste Led (pe! Fig. 8) har omtrent samme 
Længde som næstinderste Led; det er velkitiniseret og tykkest paa 
